Boek: Jamie en Sebastiaan-omnibusMaak gereed vir baie kattekwaad! Die geliefde verhale van Jamie en Sebastiaan is terug met ŉ nuwe baadjie. Beleef allerhande avonture saam met Jamie en Sebastiaan, die spekvet, pratende kat. Hier is baie pret: Van noue ontkomings uit die hande van ŉ ontvoerder en glibberige woestyntunas, tot die soektog na ŉ vermiste storiemol. Daar het reeds meer as 12 000 boeke verkoop in hierdie reeks. Jamie en Sebastiaan Van die eerste oomblik toe Jamie vir Sebastiaan in die groentetuin sien lê, het hy geweet hier kom moeilikheid. Sommer groot moeilikheid! Sebastiaan is nie net ŉ gewone kat nie. Hy is ŉ spekvet, grysgestreepte kat wat boonop kan praat! Al wat hy eet is tuna en room, want dit is wat die kattedokter in die Kaap vir hom voorgeskryf het. Ouma Katie dink Sebastiaan is ŉ dierbare ou katjie, maar Jamie weet van beter. Hy weet dat Sebastiaan die skoolhoof se tunatert opgevreet het en dat Sebastiaan hulle amper in die kloue van ŉ smerige ontvoerder laat beland het. Die kat het boonop ŉ wrede seerower se houtbeen gesteel het en hy het die glibberige woestyntunas so kwaad gemaak, dat hulle hom wou opkerf en in blikkies verpak … Jamie en Sebastiaan en die storiemol In die tweede boek kry Jamie en sy kat, Sebastiaan, ŉ baie belangrike opdrag – hulle moet die storiemol gaan soek. Die storiemol het spoorloos verdwyn en sonder haar sal al die stories op aarde opdroog. ŉ Wêreld sonder stories sal ŉ aaklige plek wees. Daarom vertrek Jamie en Sebastiaan dadelik op hul nuutste avontuur met die hulp van ŉ slim sprinkaan en ŉ pratende hysbak! Uitgewer: Lapa Uitgewers Prys: R205,00* *Prys onderhewig aan verandering Koop die boek by Graffiti Boeke